Temeljem članka 90. Statuta I. gimnazije Osijek i točke XV. Odluke o upisu učenika u I. razred srednje škole u školskoj godini 2023./2024. (NN broj 55/2023.), I. gimnazija Osijek raspisuje

# N A T J E Č A J

**za upis učenika u I. razred srednje škole**

# za 2023./2024. školsku godinu

**I. gimnazija Osijek** upisivat će učenike u I. razred u sljedeće programe obrazovanja:

|  |  |  |  |  |  |
| --- | --- | --- | --- | --- | --- |
| **R.br.** | **Šifra****zanimanja** | **Zanimanje** | **Trajanje****godina** | **Broj****odjela** | **Broj****učenika** |
| 1. | **320104** | **Opća gimnazija** | 4 | 5 | 120 |
| 2. | **320104-S** | **Opća gimnazija – odjel za sportaše** | 4 | 1 | 24 |
| **UKUPNO:** | - | **6** | **144** |

U I. razred srednje škole učenici se upisuju u skladu s *Odlukom o upisu učenika u I. razred srednje škole u školskoj godini 2023./24.* i *Pravilnikom o elementima i kriterijima za izbor kandidata za upis u I. razred srednje škole* (Narodne novine broj 49/2015., 47/2017. i 39/2022).

Učenici se na temelju ovog natječaja prijavljuju i upisuju u I. razred srednje škole u šk. god. 2023./24. elektroničkim načinom putem mrežne stranice *Nacionalnoga informacijskog sustava prijava i upisa u srednje škole*. <https://srednje.e-upisi.hr/>(**NISpuSŠ**)

Pravo upisa u prvi razred imaju svi kandidati nakon završenog osnovnog obrazovanja, pod jednakim

uvjetima u okviru odobrene Strukture.

Pod jednakim uvjetima upisuju se kandidati hrvatski državljani, Hrvati iz drugih država, te djeca državljana iz država članica Europske unije.

U prvi razred mogu se upisati kandidati koji do početka školske godine u kojoj upisuju prvi razred navršavaju 17 godina. Iznimno, uz odobrenje školskog odbora, u prvi razred može se upisati kandidat do navršenih 18 godina, a uz odobrenje ministarstva nadležnog za obrazovanje stariji od 18 godina.

Učenici koji osnovno obrazovanje ne završavaju kao redoviti učenici osnovne škole u Republici Hrvatskoj u šk. god. 2023./24. (kandidati koji osnovno obrazovanje završavaju ili su završili u inozemstvu ili drugim obrazovnim sustavima; kandidati koji nisu s pozitivnim uspjehom završili prvi razred srednje škole u Republici Hrvatskoj, ispisali su se te žele ponovno upisati prvi razred u drugome obrazovnom programu; kandidati koji su prethodne školske godine završili osnovno obrazovanje u Republici Hrvatskoj, ali se nisu upisali u srednju školu) prijavljuju se Središnjem prijavnom uredu kako je navedeno na mrežnoj stranici [www.upisi.hr](http://www.upisi.hr/)

Učenici koji se žele upisati u I. razred I. gimnazije Osijek u školskoj godini 2023./2024., a stekli su svjedodžbe koje nisu izdane u Republici Hrvatskoj, dužni su pokrenuti postupak priznavanja završenoga osnovnog obrazovanja. Na temelju *Zakona o priznavanju i vrednovanju inozemnih obrazovnih kvalifikacija* (Narodne novine, broj 69/22.) postupak priznavanja završenoga osnovnog obrazovanja u inozemstvu, radi pristupa srednjem obrazovanju u Republici Hrvatskoj, provodi ***Agencija za odgoj i obrazovanje, u okviru središnjeg prijavnog postupka***.

Kandidat koji je strani državljanin iz zemlje izvan Europskog gospodarskog prostora i Švicarske Konfederacije može se upisati kao redoviti učenik bez plaćanja troškova školovanja ako ispunjava jedan od sljedećih uvjeta:

* ako za to postoji međudržavni ugovor ili osoba sudjeluje u priznatom državnom ili

regionalnom obrazovnom programu razmjene učenika koje je odobrilo ministarstvo

nadležno za obrazovanje ili u obrazovnom projektu koji vodi obrazovna ustanova

* ako osoba ima odobren privremeni boravak u svrhu spajanja obitelji, privremeni boravak iz humanitarnih razloga, privremeni boravak u druge svrhe, privremeni boravak osobe s dugotrajnim boravištem u drugoj državi članici EGP-a ili odobren stalni boravak ili

dugotrajno boravište

* ako je roditelj ili skrbnik te osobe diplomatski predstavnik strane države u Hrvatskoj
* ako je takva osoba ili roditelj ili skrbnik te osobe azilant ili tražitelj međunarodne zaštite
* ako je takva osoba ili roditelj ili skrbnik te osobe stranac pod supsidijarnom zaštitom ili stranac pod privremenom zaštitom

Kandidat strani državljanin iz zemalja izvan Europskog gospodarskog prostora i Švicarske Konfederacije,

koji ne ispunjava ni jedan od navedenih uvjeta može se upisati kao redoviti učenik uz obvezu plaćanja troškova školarine, ako ima reguliran status sukladno zakonu kojim je uređen status stranaca.

Godišnji trošak školovanja učenika, stranog državljanina iz zemlje izvan Europskog gospodarskog

prostora i Švicarske Konfederacije, koji ne ispunjava ni jedan od navedenih uvjeta iznosi **450,00 eura.**

# UPISNI ROKOVI

Učenici se prijavljuju i upisuju u I. razred **I. gimnazije Osijek** u šk. god. 2023./24. u:

* + ljetnom roku
	+ jesenskom roku
	+ naknadnom roku (nakon jesenskog upisnog roka)

# LJETNI UPISNI ROK

|  |  |
| --- | --- |
| **Opis postupaka** | **Datum** |
| Početak prijava kandidata u sustav | **29. 5. 2023.** |
| Početak prijava obrazovnih programa | **28. 6. 2023.** |
| Završetak prijave obrazovnih programa koji zahtijevaju dodatne provjere | **2. 7. 2023.** |
| Provođenje dodatnih ispita i provjera- provjera predznanja engleskog jezika – 1 . strani jezik- provjera predznanja njemačkog jezika – 1. strani jezik |  **3. 7. 2023.****u 9:00 sati** **u 9:00 sati** |
| Rok za dostavu dokumentacije redovitih učenika (stručno mišljenje HZZ-a i ostali dokumenti kojima se ostvaruju dodatna prava za upis) | **28.6. - 6. 7. 2023.** |
| Dostava osobnih dokumenata i svjedodžbi za kandidate izvan redovitog sustavaobrazovanja RH | **29. 5. - 26. 6. 2023.** |
| Unos prigovora na unesene ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis | **7. 7. 2023.** |
| Brisanje s lista kandidata koji nisu zadovoljili preduvjete | **6. 7. 2023.** |
| Završetak prijava obrazovnih programa | **7. 7. 2023.** |
| Brisanje s lista kandidata koji nisu zadovoljili preduvjete ili dostavili prijavnice | **6. 7. 2023.** |
| **Objava konačnih ljestvica poretka** | **10. 7. 2023.** |
| Dostava **potpisanog obrasca o upisu u I. razred srednje škole (upisnice)** elektronskimputem kroz sustav **e-upisi. hr** ili dolaskom u školu | **10. 7. 2023.****9:00 – 12:00 sati** |
| Objava okvirnog broja slobodnih mjesta za jesenski upisni rok | **14. 7. 2023.** |
| Službena objava slobodnih mjesta za jesenski upisni rok | **7. 8. 2023.** |

**JESENSKI UPISNI ROK**

|  |  |
| --- | --- |
| **Opis postupaka** | **Datum** |
| Početak prijava u sustav i prijava obrazovnih programa | **21. 8. 2023.** |
| Završetak registracije za kandidate izvan redovnog sustava obrazovanja RH | **21. 8. 2023.** |
| Dostava osobnih dokumenata, svjedodžbi i ostale dokumentacije za kandidate izvan redovitoga sustava obrazovanja RH | **21. 8. 2023.** |
| Dostava dokumentacije redovitih učenika (stručno mišljenje HZZ-a i ostalidokumenti kojima se ostvaruju dodatna prava za upis i sl.) | **21. - 24. 8. 2023.** |
| Završetak prijave obrazovnih programa koji zahtijevaju dodatne provjere | **23. 8. 2023.** |
| Provođenje dodatnih ispita i provjera te unos rezultata- provjera predznanja engleskog jezika – 1 . strani jezik- provjera predznanja njemačkog jezika – 1. strani jezik | **24. 8. 2023.****9:00 sati** |
| Unos prigovora na osobne podatke, ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis Brisanje s lista kandidata koji nisu zadovoljili preduvjete | **25. 8. 2023.****25. 8. 2023.** |
| Završetak prijava obrazovnih programa | **25. 8. 2023.** |
| Brisanje s lista kandidata koji nisu zadovoljili preduvjete ili dostavili prijavnice | **25. 8. 2023.** |
| **Objava konačnih ljestvica poretka** | **26. 8. 2023.** |
| Dostava **potpisanog obrasca o upisu u I. razred srednje škole (upisnice)** elektronskimputem kroz sustav **e-upisi. hr** ili dolaskom u školu | **28. 8. 2023.****9:00 – 12:00 sati** |
| Objava slobodnih upisnih mjesta nakon jesenskog roka | **30. 8. 2023.** |

# PRIJAVA UČENIKA KOJI SE UPISUJU U ODJELE ZA SPORTAŠE U LJETNOM I JESENSKOM UPISNOM ROKU

|  |  |
| --- | --- |
| Opis postupka | Datum |
| Kandidati koji se upisuju u razredne odjele za sportaše iskazuju interes za upis u razredne odjele za sportaše u NISpuSŠ-u | 29.5. do 9.6.2023. |
| Ministarstvo turizma i sporta šalje nerangirane liste kandidata prema sportovima nacionalnim sportskim savezima u svrhu izrade rang-lista prema sportovima | 12.6.2023. |
| Nacionalni sportski savezi izrađuju preliminirane rang-liste prijavljenih kandidata prema kriterijima sportske djelatnosti | 12.6. do 16.6.2023. |
| Nacionalni sportski savezi službeno objavljuju preliminirane rang liste na naslovnicama svojih mrežnih stranica kako bi kandidati mogli upozoriti na moguće pogreške prije objavljivanja konačne rang-liste | 19.6.2023 |
| Prigovor kandidata na pogreške (pogrešno upisani podaci, neupisani podaci i dr.) Nacionalni sportski savezi ispravljaju rang-liste | 19.6. do 23.6.2023. |
| Nacionalni sportski savezi službeno objavljuju konačne rang liste na naslovnici svojih mrežnih stranica te ih dostavljaju Ministarstvu turizma i sporta | 26.6.2023. |
| Unos zaprimljenih rang-lista u NISpuSŠ te dodjeljivanje bodova kandidatima na temelju algoritma | 27.6.2023. |

# PRIJAVA KANDIDATA S TEŠKOĆAMA U RAZVOJU LJETNI UPISNI ROK

|  |  |
| --- | --- |
| **Opis postupaka** | **Datum** |
| Kandidati s teškoćama u razvoju prijavljuju se u županijske upravne odjele za obrazovanje odnosno Gradskom uredu za obrazovanje, sport i mlade Grada Zagreba te iskazuju svoj odabir liste prioriteta redom kako bi željeli upisati obrazovne programe | **29. 5. – 16. 6. 2023.** |
| Dostava osobnih dokumenata i svjedodžbi za kandidate s teškoćama u razvojuizvan redovitog sustava obrazovanja RH Središnjem prijavnom uredu | **29. 5. – 16. 6. 2023.** |
| Upisna povjerenstva ureda državne uprave unose navedene odabire u sustav NISpuSŠ | **29. 5. – 21. 6. 2023.** |
| Provođenje dodatnih provjera za kandidate s teškoćama u razvoju i unos rezultata u sustav (provjera predznanja 1. stranog jezika )Objava i unos rezultata provjere **26. 6. 2023.** | **26. 6. 2023.****u 13:00 sati** |
| Rangiranje kandidata s teškoćama u razvoju sukladno listama prioritetaSmanjenje upisnih kvota razrednih odjela pojedinih obrazovnih programa | **27. 6. – 28. 6. 2023.** |

**JESENSKI UPISNI ROk**

|  |  |
| --- | --- |
| **Opis postupka** | **Datum** |
| **Kandidati s teškoćama u razvoju prijavljuju se u županijske upravne odjele za obrazovanje, odnosno Gradskom uredu za obrazovanje, sport i mlade Grada Zagreba te iskazuju svoj odabir s liste prioriteta redom kako bi željeli upisati obrazovne programe** | **16. 8. do 18. 8. 2023.** |
| Registracija kandidata s teškoćama u razvoju izvan redovitog sustava obrazovanja RH putem srednje.e-upisi.hr | 16. 8. do 18. 8. 2023. |
| Prijava obrazovnih programa koji zahtijevaju dodatne provjere za kandidate s teškoćama u razvoju | 16. 8. do 17. 8. 2023. |
| Dostava osobnih dokumenata i svjedodžbi za kandidate s teškoćama u razvoju izvan redovitog sustava obrazovanja RH Središnjem prijavnom uredu | 16. 8. do 18. 8. 2023. |
| Upisna povjerenstva županijskih upravnih odjela i Gradskog ureda za obrazovanje, sport i mlade Grada Zagreba unose navedene odabire u sustav upisa | 16. 8. do 18. 8. 2023. |
| Dostava dokumenata kojima se ostvaruju dodatna prava za upis (dostavljaju se putem srednje.e-upisi.hr) | 16. 8. do 20. 8. 2023. |
| Provođenje dodatnih provjera za kandidate s teškoćama u razvoju | 18. 8. 2023. |
| Unos rezultata dodatnih provjera u sustav upisa | 18. 8. do 20. 8. 2023. |
| Početak prikaza ljestvica poretka | 20. 8. 2023. |
| Rangiranje kandidata s teškoćama u razvoju | 21. 8. 2023. |
| Smanjenje upisnih kvota razrednih odjela pojedinih obrazovnih programa sukladno Državnom pedagoškom standardu radi upisanih učenika s teškoćama u razvoju | 21. 8. 2023. |

Temeljem javne objave konačnih ljestvica poretka kandidata u NISpuSŠ-u, te dostave dokumenata temeljem kojih su ostvarili dodatna prava za upis, kandidat ostvaruje pravo upisa u I. razred u školskoj godini 2023./2024. u ***I. gimnaziju Osijek****.*

Kandidati su obvezni u ***I. gimnaziju Osijek*** dostaviti navedene dokumente u predviđenim rokovima, što škola zatim potvrđuje u NISpuSŠ-u.

Dostava **potpisanog obrasca o upisu u I. razred srednje škole (upisnice)** elektronskim putem kroz sustav **e-upisi. hr** ili dolaskom u školu.

**Kandidati koji ne dostave navedenu dokumentaciju u propisanim rokovima gube pravo upisa ostvarenog u ljetnome upisnom roku, te se u jesenskome roku mogu kandidirati za upis u preostala slobodna upisna mjesta**.

Kandidat svoj upis potvrđuje vlastoručnim potpisom i potpisom roditelja/skrbnika na obrascu **(upisnici**) dostupnom na mrežnoj stranici NISpuSŠ-a (www.upisi.hr), koji je dužan donijeti osobno ili dostaviti elektronskim putem u *Školu* kroz sustav e-upisi.hr.

Nakon što kandidat potvrdi svoj upis vlastoručnim potpisom i potpisom roditelja/skrbnika na obrascu (upisnici) i dostavi ga ***I. gimnaziji Osijek*** zajedno s ostalom potrebnom dokumentacijom, kandidat je upisan u I. razred u školskoj godini 2023./2024.

Ukoliko kandidat zbog opravdanih razloga nije u mogućnosti u propisanim rokovima dostaviti potpisan obrazac (upisnicu) za upis u I. razred, dužan ga je donijeti osobno ili dostaviti elektronskim putem njegov roditelj/skrbnik ili opunomoćenik.

Roditelj/skrbnik može donijeti upisnicu i /ili ostale dokumente osobno u školu ili je dostaviti elektronskim putem (skeniranu ili slikanu) kroz sustav [https://srednje.e-upisi.hr/#/](https://srednje.e-upisi.hr/%23/%20)

# NAKNADNI ROK ZA UPIS UČENIKA NAKON ISTEKA JESENSKOGA ROKA

Kandidati koji ne ostvare pravo na upis u ljetnome ili jesenskome upisnom roku mogu se prijaviti za upis u naknadnome roku za upis u **I. gimnaziju Osijek** u program obrazovanja u kojemu je nakon jesenskoga upisnog roka ostalo slobodnih mjesta u okviru broja upisnih mjesta propisanih Strukturom tj. odobrenim planom upisa za **I. gimnaziju Osijek**

U navedenom slučaju kandidati za prijavu moraju ispunjavati sve uvjete propisane Pravilnikom o

elementima i kriterijima za izbor kandidata za upis u I. razred srednje škole (Narodne novine broj 49/2015.

, 47/2017. i 39/2022. ) te natječajem **I. gimnazije Osijek.**

Kandidati za upis u naknadnome roku u **I. gimnaziju Osijek** mogu pisani zahtjev dostaviti upisnom povjerenstvu škole, osobno ili elektroničkim putem na e- adresu škole ured@gimnazija-prva-os.skole.hr **od 1. do 29. rujna 2023.**

Upisno povjerenstvo **I. gimnazije Osijek**, o upisu kandidata u naknadnome roku, odlučuje temeljem pisanoga zahtjeva učenika te podatke o upisu unosi u NISpuSŠ, po zaprimljenoj potpisanoj upisnici kandidata te ostaloj dokumentaciji potrebnoj za upis.

# ELEMENTI I KRITERIJI ZA IZBOR UČENIKA, TE PREDMETI POSEBNO VAŽNI ZA

**UPIS**

Za upis u I. razred srednje škole prijavljenom kandidatu vrednuju se i boduju:

1. Zajednički elementi
2. Dodatni elementi
3. Posebni elementi

# ZAJEDNIČKI ELEMENT

Zajednički element vrednovanja za upis obrazovanja čine prosjeci zaključnih ocjena iz svih nastavnih predmeta (opći uspjeh) na dvije decimale u posljednja četiri razreda osnovnog obrazovanja.

Za upis kandidata vrednuju se i zaključne ocjene u posljednja dva razreda osnovnog obrazovanja iz nastavnih predmeta: Hrvatski jezik, Matematika i prvi strani jezik.

Za upis kandidata vrednuju se još 3 predmeta posebno važnih za upis. Dva su propisana *Pravilnikom o elementima i kriterijima za upis kandidata u prvi razred srednje škole*, a jedan odabire srednja škola:

|  |  |  |  |  |  |
| --- | --- | --- | --- | --- | --- |
| **R.br** | **Šifra****zanimanja** | **Zanimanje** | **Predmeti****(7. i 8.raz.OŠ)** | **Predmeti posebno važni za upis** | **Predmet po****odabiru škole** |
| 1. | **320104** | **Opća gimnazija** | Hrvatski jezikMatematika 1.strani jezik | Geografija Povijest | Biologija |
| 2. | **320104-S** | **Opća gimnazija – odjel za sportaše** | Hrvatski jezik Matematika1.strani jezik | GeografijaPovijest | Biologija |

U slučaju da kandidatu u svjedodžbama za posljednje četiri godine osnovnog obrazovanja nije upisana ocjena iz nekog od nastavnih predmeta koji su značajni za prijavu za upis, za utvrđivanje broja bodova iz toga nastavnoga predmeta koristi se prosjek svih zaključnih ocjena na dvije decimale u posljednja četiri razreda osnovnog obrazovanja.

# DODATNI ELEMENT

|  |  |  |
| --- | --- | --- |
| **Državna/međunarodna natjecanja** | **Prvo, drugo ili treće** osvojeno mjesto kao pojedinac u 5., 6., 7. ili 8. razredu osnovnog obrazovanja | Izravan upis  |
| Prvo osvojeno mjesto kao član skupine u 5., 6., 7. ili 8. razredu osnovnog obrazovanja  | 4 boda |
| Drugo osvojeno mjesto kao član skupine u 5., 6., 7. ili 8. razredu osnovnog obrazovanja | 3 boda |
| Treće osvojeno mjesto kao član skupine u 5., 6., 7. ili 8. razredu osnovnog obrazovanja | 2 boda |
| Sudjelovanje kao pojedinac ili član skupine u 5., 6., 7. ili 8. razredu | 1 bod |

NAPOMENA: dodatni elementi pretpostavljaju uspjeh na navedenim natjecanjima iz predmeta : hrvatski jezik, matematika, strani jezik, geografija i povijest.

**Kandidatu se vrednuje isključivo jedno (najpovoljnije) postignuće.**

### Vrednovanje rezultata kandidata postignutih na sportskim natjecanjima

Kandidatima se vrednuju rezultati koje su postigli u posljednja četiri razreda osnovnog obrazovanja na natjecanjima školskih sportskih društava koja su ustrojena prema *Propisniku Državnoga prvenstva školskih sportskih društava Republike Hrvatske*, a pod nadzorom natjecateljskog povjerenstva *Hrvatskoga školskoga športskog saveza.*

Pravo na dodatne bodove kandidati ostvaruju na temelju službene evidencije o rezultatima održanih natjecanja školskih sportskih društava koju vodi *Hrvatski školski športski savez* (HŠŠS).

|  |  |  |
| --- | --- | --- |
| **Natjecanja školskih sportskih društava** | Učenici koji su na državnom natjecanju kao članovi ekipe osvojili prvo mjesto | **3 boda** |
| Učenici koji su na državnom natjecanju kao članovi ekipe osvojili drugo mjesto | **2 boda** |
| Učenici koji su na državnom natjecanju kao članovi ekipe osvojili treće mjesto  | **1 bod** |

NAPOMENA : odnose se na uspjehe na natjecanjima školskih sportskih društava u svim sportskim disciplinama i sportovima.

# POSEBAN ELEMENT

Poseban element vrednovanja kandidata čini vrednovanje uspjeha:

* + kandidata sa zdravstvenim teškoćama
	+ kandidata koji žive u otežanim uvjetima obrazovanja uzrokovanim nepovoljnim ekonomskim,

socijalnim te odgojnim čimbenicima

## Vrednovanje uspjeha kandidata sa zdravstvenim teškoćama

Kandidat sa zdravstvenim teškoćama je kandidat koji je osnovno obrazovanje završio po redovitome nastavnom planu i programu, a kojem su zdravstvene teškoće mogle utjecati na postizanje rezultata tijekom prethodnog razdoblja. Za ostvarivanje dodatnih bodova kandidat obvezno prilaže stručno mišljenje Službe za profesionalno usmjeravanje Hrvatskoga zavoda za zapošljavanje o sposobnostima i motivaciji učenika za program/zanimanje izdanoga na temelju stručnog mišljenja nadležnoga školskog liječnika koji je pratio kandidata tijekom prethodnog obrazovanja, a na temelju prethodno dostavljene specijalističke medicinske dokumentacije o zdravstvenim teškoćama koje su mogle utjecati na postizanje rezultata tijekom prethodnog obrazovanja, prema stručno usuglašenoj metodologiji te obrade multidisciplinarnog tima Hrvatskoga zavoda za zapošljavanje.

## Vrednovanje uspjeha kandidata koji žive u otežanim uvjetima obrazovanja uzrokovanim nepovoljnim ekonomskim, socijalnim te odgojnim čimbenicima

Kandidat živi u otežanim uvjetima obrazovanja uzrokovanim ekonomskim, socijalnim te odgojnim čimbenicima, a koji su mogli utjecati na njegov školski uspjeh u osnovnoj školi ako:

* + živi uz jednoga i/ili oba roditelja s dugotrajnom teškom bolesti;
	+ živi uz oba roditelja koji se prema zakonu koji regulira poticanje zapošljavanja smatraju dugotrajno

nezaposlenim osobama;

* + živi uz samohranoga roditelja (roditelj koji nije u braku i ne živi u izvanbračnoj zajednici, a sam se skrbi o svome djetetu i uzdržava ga) koji je korisnik socijalne skrbi sukladno zakonu koji uređuje socijalnu skrb i posjeduje rješenje ili drugi upravni akt centra za socijalnu skrb ili nadležnoga tijela

u jedinici lokalne ili područne (regionalne) jedinice i Grada Zagreba o pravu samohranoga roditelja kao

korisnika socijalne skrbi;

* + mu je jedan roditelj preminuo; – je dijete bez roditelja ili odgovarajuće roditeljske skrbi prema

zakonu koji uređuje socijalnu skrb.

Za ostvarenje prava kandidat prilaže:

* + liječničku potvrdu o dugotrajnoj težoj bolesti jednoga i/ili oba roditelja;
	+ potvrdu nadležnoga područnoga ureda Hrvatskoga zavoda za zapošljavanje o dugotrajnoj

nezaposlenosti oba roditelja;

* + potvrdu o korištenju socijalne pomoći; rješenje ili drugi upravni akt o pravu samohranoga roditelja

u statusu socijalne skrbi izdanih od ovlaštenih službi u zdravstvu, socijalnoj skrbi i za zapošljavanje;

### Vrednovanje uspjeha kandidata pripadnika romske nacionalne manjine i kandidata bez roditeljske skrbi

Kandidatu koji je pripadnik romske nacionalne manjine, a upisuje se na temelju Nacionalnog plana za uključivanje Roma za razdoblje od 2021. do 2027. godine dodaju se **dva boda** na broj bodova koji je utvrđen tijekom postupka vrednovanja.

Za ostvarivanje dodatnih bodova kandidat prilaže potvrdu o pripadnosti romskoj nacionalnoj manjini (rodni list učenika ili rodni list jednog od roditelja/skrbnika ili izvadak iz popisa birača za roditelja/skrbnika)

Kandidatu koji je dijete bez roditelja/skrbnika ili odgovarajuće roditeljske skrbi prema zakonu koji uređuje

socijalnu skrb dodaje se **jedan bod** na broj bodova koji je utvrđen tijekom postupka vrednovanja.

Za ostvarivanje dodatnih bodova kandidat prilaže potvrdu nadležnog centra za socijalnu skrb da je

kandidat dijete bez roditelja/skrbnika ili odgovarajuće roditeljske skrbi.

Neovisno o tomu ispunjava li uvjete za ostvarivanje više prava, kandidatu će se priznati ostvarivanje isključivo jednoga prava od prava propisanih stavcima 1. i 2. ovoga članka, koje je za njega najpovoljnije.

### Vrednovanje uspjeha kandidata s teškoćama u razvoju odnosno težim zdravstvenim teškoćama

Kandidat s teškoćama u razvoju, odnosno težim zdravstvenim teškoćama, a koje su utjecale na postizanje rezultata tijekom prethodnog obrazovanja i/ili mu značajno sužavaju mogući izbor programa obrazovanja i zanimanja, je kandidat koji je osnovnu školu ili dio osnovnoškolskog obrazovanja završio prema rješenju nadležnog upravnog tijela županije, odnosno Grada Zagreba (u daljnjem tekstu: Ured) o primjerenom programu obrazovanja.

Kandidati s teškoćama rangiraju se na zasebnim ljestvicama poretka, a temeljem ostvarenog ukupnog broja bodova utvrđenog tijekom postupka vrednovanja, u programima obrazovanja za koje posjeduju stručno mišljenje službe za profesionalno usmjeravanje Hrvatskoga zavoda za zapošljavanje.

Pravo upisa u nekome programu obrazovanja ostvaruje onoliko kandidata koliko se u tome programu obrazovanja može upisati kandidata s teškoćama u razvoju sukladno Državnome pedagoškome standardu srednjoškolskoga sustava odgoja i obrazovanja (Narodne novine, broj: 63/08. i 90/10.).

Za ostvarenje prava rangiranja prema ovom kriteriju kandidat obvezno prilaže:

* + rješenje Ureda o primjerenom programu obrazovanja;
	+ stručno mišljenje Službe za profesionalno usmjeravanje Hrvatskoga zavoda za zapošljavanje o sposobnostima i motivaciji učenika za, u pravilu šest, a najmanje tri srednjoškolska programa obrazovanja sukladno određenom primjerenom programu obrazovanja u rješenju izdanoga na temelju stručnog mišljenja nadležnoga školskog liječnika koji je pratio kandidata tijekom prethodnog obrazovanja, a na temelju prethodno dostavljene specijalističke medicinske dokumentacije o težim zdravstvenim teškoćama koje su utjecale na postizanje rezultata tijekom prethodnog obrazovanja i/ili mu značajno sužavaju mogući izbor programa obrazovanja i zanimanja, prema stručno usuglašenoj metodologiji te obrade multidisciplinarnog tima Hrvatskoga zavoda za zapošljavanje.

# PROVJERE IZ ZNANJA KOJA SE VREDNUJU PRI UPISU, A ODREĐUJE GA SREDNJA ŠKOLA

***I. gimnazija Osijek*** ne provodi dodatne provjere u znanju koja se vrednuju pri upisu

**PROVOĐENJE DODATNIH ISPITA I PROVJERA**

Kandidat koji u osnovnoj školi nije učio određeni strani jezik može prilikom prijave programa obrazovanja odabrati učenje toga stranog jezika kao prvoga stranog jezika uz uvjet da je na provjeri znanja utvrđena mogućnost učenja toga stranog jezika kao prvoga stranog jezika.

Kandidati podnose pisani zahtjev ***I. gimnaziji Osijek*** za provjeru znanja stranog jezika, a stručno će povjerenstvo provjeriti znanje kandidata i o tome sastaviti zapisnik.

#### Za ljetni rok:

-provjera znanja 1.stranog jezika engleskog i njemačkog jezika održat će se **3. 7. 2023. u 9:00 sati** u prostorijama ***I. gimnazije Osijek.***

Objava i unos rezultata provjere ***–* 3. 7. 2023.**

#### Za jesenski rok:

-provjera znanja 1.stranog jezika engleskog i njemačkog jezika održat će se **24. 8. 2023. u 9:00 sati** u prostorijama ***I. gimnazije Osijek***

Objava i unos rezultata provjere ***–* 24. 8. 2023.**

*Za kandidate sa teškoćama u razvoju provjera predznanja stranog jezika - 1.strani jezik –*

#### Za ljetni rok:

-provjera znanja 1.stranog jezika održat će se 26. 6. 2023. u 13:00 sati u prostorijama ***I. gimnazije Osijek***

Objava i unos rezultata provjere za TUR ***–* 26. 6. 2023.**

#### Za jesenski rok:

-provjera znanja 1.stranog jezika održat će se **20. 8. 2023. u 08:00 sati** u prostorijama ***I. gimnazije Osijek***

Objava i unos rezultata provjere za TUR ***–* 21. 8. 2023.**

# POPIS STRANIH JEZIKA U ŠKOLI KOJI SE UČE KAO OBVEZNI

Strani jezici koji se uče u ***I. gimnaziji Osijek*** su engleski jezik i njemački jezik.

Kandidat koji u osnovnoj školi nije učio određeni strani jezik može prilikom prijave programa obrazovanja odabrati učenje toga stranog jezika kao prvoga stranog jezika uz uvjet da je na provjeri znanja utvrđena mogućnost učenja toga stranog jezika kao prvoga stranog jezika. Kandidati podnose pisani zahtjev I. gimnaziji Osijek za provjeru znanja stranog jezika, a upisno će povjerenstvo provjeriti znanje kandidata i o tome sastaviti zapisnik.

Provjera znanja stranog jezika održat će se u rokovima navedenim pod UPISNI ROKOVI.

# POPIS NASTAVNIH PREDMETA KOJI SE IZVODE NA NEKOM OD DRUGIH STRANIH JEZIKA

***I. gimnazija Osijek* ne izvodi** nastavu na nekom od drugih stranih jezika.

# NAKNADA ZA POVEĆANE TROŠKOVE OBRAZOVANJA

***I. gimnazija Osijek ne* traži** naknadu za povećane troškove obrazovanja.

# OSTALI KRITERIJI ZA UPIS – MINIMALNI BODOVNI PRAG

***I. gimnazija Osijek* nije utvrdila** minimalni broj bodova potrebnih za prijavu kandidata za upis u program obrazovanja opće gimnazije.

KLASA: 602-02/23-01/3

URBROJ: 2158-37-01-23-01

Osijek, 14. lipnja 2023.

Ravnatelj Škole:

Ivan Čelebić,prof.